Ο όρος ‘Singles Day’ (Ημέρα των Εργένηδων, στα Κινέζικα: ‘Guangon Ji’ ή ‘Η γιορτή των εργένηδων’) ξεκίνησε στο Πανεπιστήμιο Nanjing στην Κίνα, την δεκαετία του 1990, και γιορταζόταν μόνο από όσους ήταν εργένηδες. Η γιορτή έγινε δημοφιλής στα πανεπιστήμια της Κίνας, με πολλές εκδηλώσεις, πάρτι και ραντεβού στα τυφλά για εργένηδες άντρες και γυναίκες στην Κίνα. Το 2009, ο Jack Ma, ο ιδρυτής του γίγαντα στο διαδικτυακό εμπόριο Alibaba αποφάσισε να μετατρέψει μια ανεπίσημη γιορτή σε ένα φεστιβάλ αγορών με εκπτώσεις μέχρι 50%. Η ιδέα του Ma ήταν επιτυχημένη και τα επόμενα χρόνια όλο και περισσότερες ιστοσελίδες στην Κίνα αλλά και σε όλο τον κόσμο αποφάσισαν να συμμετέχουν στην γιορτή αγορών της Singles day κάνοντας την το μεγαλύτερο γεγονός αγορών σε όλο τον κόσμο.